Ich ha ja d'Schutza Arbejt gsüechut und da wani im Summer gschaffut ha, het's mer ja uberhöipt nid gfallu. Derna hani zersch gmeint, ich verchäme en Tschob als Ubersetzeri, wasch mer soz'sägu im Vorabu wider abgseit hent. De siwer es paar Täg im Wallis gsi (fer iischers Tamtam tamtam la z'sägnu) und derna hani wider vollrohr Biwärbige gschribu. De het's de anzmalsch öi Vorschtelligsgschpräch grägnut ud bis z'letscht hani mer sogar chennu üssüechu, wani will ga schaffu! - Ja eso cha's ga!   Ich ha uf all Fäll fer dischi munzigchli Firma entschidu, wa rächt sälbschtändig isch, obwohlsch emu grossu Konzern agschlossni sind. Der Höiptgrund isch der güet und sympatisch Idruck vaner Schefi und d'abwäxligsriich Arbeit gsi (ich machu so zimli alles, vaner Rächnig bis zer Büdschekontroll und füfhuner Sache zwischuntri) und bisnuch hani's  öi nid biröit. Es löift allz wie gschmirt und ich mi mier sälbsch mal wider z'grescht Problem (müess ubedingt leru, mini Erwartige an mich sälber uf es realistischus Niwo embricha z'schrübu und meh Gidult z'ha!).